# **DECIZIA ETAPEI DE ÎNCADRARE**

## Nr. \_\_ din 00.11.2019

(Proiect)

Ca urmare a solicitării de emitere a acordului de mediu adresate de **Comuna Plopiş**, cu sediul în, com. Plopiş, sat Plopiş, nr. 88, județul Sălaj înregistrată la APM Salaj cu nr. 5536 din 29.07.2019, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.10.2019, că proiectul: **Canalizare menajeră şi staţie de epurare în localitatea Plopiş, comuna Plopiş, judeţul Sălaj**, propus a fi amplasat în com. Plopiş şi com. Boghiş, sat Plopiş, sat Bozieş, jud. Sălaj

**nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.**

 Justificarea prezentei decizii:

 Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, la pct. 10, lit. b) *proiecte de dezvoltare urbană, inclusiv construcţia centrelor comerciale şi a parcărilor auto şi punctul 11, lit. c) staţii pentru epurarea apelor uzate, altele decât cele prevâzute în anexa nr.1*;

**b)** Caracteristicile proiectului:

b1) dimensiunea şi concepţia întregului proiect:

Reţeau de canalizare menajeră gravitaţională se va realiza din tuburi PVC având L= 8.532 m din care în com. Plopiş – 5.655 m şi comuna Boghiş – 2.877 m, cu cămine în număr de 192 buc. având Ø 1000 din beton cu capac şi ramă din fontă ductibilă, amplasate la distanţe de maxim 60 m.

 Se vor realiza 9 subtraversări ale drumului judeţean DJ110E şi o supratraversare a drumului comunal DC85.

**Obiect 1 – Racorduri de canalizare**

**Racordurile de canalizare menajeră** gravitaţională se vor executa din conducte PVC, Dn 160 mm, SN8, în număr de **173 bucăţi**, care cuprind conductele de legătură dintre consumator Lmed=8m şi reţea de canalizare menajeră, împreună cu căminul de racord (cămin de inspecţie) din PVC cu diametrul D=400/315mm, Hmed=1,50m, cu capac şi ramă din fontă înglobat în placă de beton armat, tip usor carosabil.

**Obiect 2 – Rețea de canalizare**

Rețeaua de canalizare menajeră gravitațională se va realiza din tuburi PVC SN8 DN200/DN250 L=8532m (comuna Plopiș - 5655m; comuna Bozieș - 2877m), cu cămine Ø1000 din beton cu capac și ramă din fonta ductila, amplasate la distanțe de maxim 60 m. Căminele se vor executa pe fundație de beton simplu monolit din tuburi prefabricate din beton Ø1000 cu piese de trecere pentru tuburi PVC, acoperite cu capac și ramă din fonta ductila încastrate în placă carosabilă din beton armat.

* Cămine din beton Ø1000 – 192 buc.(139 buc. – comuna Plopiș și 53 buc. – comuna Bozieș).

Rețeaua de canalizare menajeră gravitațională și cea sub presiune acoperă în mare parte trama stradală din loc. Plopiș, identificate pe planul de situație conform tabelelui prezentat mai jos:

| **LUNGIMI TRONSOANE GRAVITATIONAL - LOCALITATEA PLOPIȘ** |
| --- |
| **Nr. Crt.** | **IDENTIFICATOR TRONSON** | **PVC SN8 D200** | **PVC SN8 D250** |
| 1 | CO-GR-Colector Principal (loc. Boghiș) | 2877 m |   |
| 2 | CO-GR-DC85-Tronson 1 |   | 80 m |
| 3 | CO-GR-DC85-Tronson 2 |   | 288 m |
| 4 | CO-GR-DJ110E-Tronson 1 |   | 355 m |
| 5 | CO-GR-DJ110E-Tronson 10 |   | 511 m |
| 6 | CO-GR-DJ110E-Tronson 2 |   | 140 m |
| 7 | CO-GR-DJ110E-Tronson 3 |   | 1461 m |
| 8 | CO-GR-DJ110E-Tronson 4 |   | 688 m |
| 9 | CO-GR-DJ110E-Tronson 5 |   | 67 m |
| 10 | CO-GR-DJ110E-Tronson 6 |   | 154 m |
| 11 | CO-GR-DJ110E-Tronson 7 |   | 1071 m |
| 12 | CO-GR-DJ110E-Tronson 8 |   | 495 m |
| 13 | CO-GR-DJ110E-Tronson 9 |   | 235 m |
| 14 | CO-GR-Drum Vicinal Nojesti |   | 110 m |
| **LUNGIME TOTALA** | **2877 m** | **5655 m** |

|  |
| --- |
| **LUNGIMI TRONSOANE SUB PRESIUNE - LOCALITATEA PLOPIȘ** |
| **Nr. Crt.** | **IDENTIFICATOR TRONSON** | **PEID PE100 SDR17 PN10 D110** | **PEID PE100 SDR17 PN10 D140** |
| 1 | CO-SPAU 1 |  | 2000 m |
| 2 | CO-SPAU 2 | 67 m |  |
| 3 | CO-SPAU 3 | 72 m |  |
| **LUNGIME TOTALA** | **139 m** | **2000 m** |

**Obiect 3 – Subtraversări și supratraversări drum/vale**

***Se vor realiza 9 subtraversări ale drumului județean (DJ110E) împărțite astfel:***

| **Nr crt.** | **Pozitia km** | **Observatii/Identificator plan**  |
| --- | --- | --- |
|
| 1 | Km006+948m | SDJ1 -Subtraversare drum judetean DJ110E cu conductă de canalizare PVC Dn250 prin foraj orizontal dirijat Tub de protectieOL 377x10mm - L=5.0m – Loc. Plopiș |
| 2 | Km007+177m | SDJ2 -Subtraversare drum judetean DJ110E cu conductă de refulare PEHD De140 prin foraj orizontal dirijat Tub de protectie OL 245x8mm - L=8.0m - Loc. Plopiș |
| 3 | Km007+178m | SDJ3 -Subtraversare drum judetean DJ110E cu conductă de refulare PEHD De110 Dn250 prin foraj orizontal dirijat Tub de protectieOL 245x8mm - L=8.0m - Loc. Plopiș |
| 4 | Km007+469m | SDJ4 -Subtraversare drum judetean DJ110E cu conductă de canalizare PVC Dn250 prin foraj orizontal dirijat Tub de protectieOL 377x10mm - L=10.0m - Loc. Plopiș |
| 5 | Km008+474m | SDJ5 -Subtraversare drum judetean DJ110E cu conductă de canalizare PVC Dn250 prin foraj orizontal dirijat Tub de protectieOL 377x10mm - L=8.0m - Loc. Plopiș |
| 6 | Km008+618m | SDJ6 -Subtraversare drum judetean DJ110E cu conductă de canalizare PVC Dn250 prin foraj orizontal dirijat Tub de protectieOL 377x10mm - L=7.0m – Loc. Plopiș |
| 7 | Km008+630m | SDJ7 -Subtraversare drum judetean DJ110E cu conductă de canalizare PVC Dn250 prin foraj orizontal dirijat Tub de protectieOL 377x10mm - L=8.0m – Loc. Plopiș |
| 8 | Km009+925m | SDJ8 -Subtraversare drum judetean DJ110E cu conductă de canalizare PVC Dn250 prin foraj orizontal dirijat Tub de protectieOL 377x10mm - L=8.0m – Loc. Plopiș |
| 9 | Km010+089m | SDJ9 -Subtraversare drum judetean DJ110E cu conductă de canalizare PVC Dn250 prin foraj orizontal dirijat Tub de protectieOL 377x10mm - L=7.0m – Loc. Plopiș |

***Se va realiza o supratraversare a drumului comunal (DC85) astfel:***

| **Nr. crt.** | **Denumire supratraversare** |
| --- | --- |
| 1 | SV1 – Supratraversare Valea Mare cu conductă de refulare PEHD De110Tub de protectieConducta preizolata termic – L=18.0m – Loc. Plopiș |
| 2 | SV2 – Supratraversare Paraul Lucsorul cu conductă de refulare PEHD De110 Tub de protectie Conducta preizolata termic – L=13.0m – Loc. Plopiș |

**Obiect 4 - Stații de pompare apă uzată (SPAU)**

Caracteristicile stațiilor de pompare apă uzată prefabricate din PAFS cu cameră uscată vor fi următoarele:

|  |  |  |
| --- | --- | --- |
| SPAU1 – loc. Plopiș | Diametru: ø2200mm; H=4000mmPompe: 1A+1R, Q = 10,30l/s, H = 41,78 m | FT1 |
| SPAU2 – loc. Plopiș | Diametru: ø2200mm; H=4000mmPompe: 1A+1R, Q = 9,12l/s, H = 6,88 m | FT2 |
| SPAU3 – loc. Plopiș | Diametru: ø2200mm; H=3000mmPompe: 1A+1R, Q = 5,40l/s, H = 6,20 m | FT3 |

**Obiect 5– Stație de epurare**

Se va ține cont de observațiile Companiei de Apa Somes SA (CAS SA) din avizul inițial unde se propune ducerea apei menajere spre stația de epurare din comuna Boghis deoarece pentru debite așa mici cum sunt cele din localitatea Plopiș nu se pretează o stație de epurare separată, astfel se încearcă concentrarea localităților spre o singură stație de epurare zonală – pentru cea din urmă există și un răspuns din partea CAS SA că stația de epurare din comuna Boghis e capabilă să preia debitul.

b2) cumularea cu alte proiecte existente şi/sau aprobate: - nu este cazul;

b3) utilizarea resurselor naturale, în special a solului, a terenurilor, a apei şi a biodiversităţii:

 **Alimentarea cu apa** nu este cazul;

**Apele pluviale –** nu este cazul

**Alimentarea cu energie termică: -** nu este cazul.

**Alimentarea cu energie electrica:** - nu este cazul;

 b4) cantitatea şi tipurile de deşeuri generate/gestionate: conform Legii nr. 211/2011 (r1), privind regimul deşeurilor, cu modificările și completările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați;

Lucrări necesare organizării de șantier: Întrucât lucrarea care urmează a se executa este de dimensiuni medii in componenta organizării de șantier vor intra:

* platforma depozitare material;
* container metalic pentru personal tehnic și administrative;
* container metalic pentru magazie scule;
* punct P.S.I.;
* container modular ecologic pentru WC.

Incinta va fi împrejmuită cu gard din plasa de sârmă și stâlpi.

Traseul va fi restricționat din cauza susnumitelor lucrări și marcat cu panouri de dirijare și avertizare, în vederea evitării accidentelor și interzicerii accesului persoanelor străine în zona șantierului (și la punctele de lucru).

Iluminat - Pentru asigurarea iluminării pe timp de noapte s-au prevăzut un reflector amplasat pe containerul metalic.

La terminarea lucrărilor, împrejmuirea și bărăcile se vor demonta și transporta, branșamentele se vor desființa, toate platformele amenajate se vor dezafecta.

Terenul se va readuce la forma inițială, prin lucrări de săpătură, împraștiere de pământ fertil, amenajare a gazonului.

 b5) poluarea şi alte efecte negative: se vor respecta limitele prevăzute de normele în vigoare;

 b6) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

 b7) riscurile pentru sănătatea umană - de exemplu, din cauza contaminării apei sau a poluării atmosferice: - nu este cazul.

**c)** Amplasarea proiectelor:

c1) utilizarea actuală şi aprobată a terenurilor: terenul aferent lucrărilor propuse se află, în intravilanul şi extravilanul comunelor Plopiş şi Boghiş, jud. Sălaj și este proprietate publică conform certificatului de urbanism nr. 6 din 22.05.2019 emis de Consiliul Judeţean Sălaj;

c2) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: - La finalizarea lucrărilor, amplasamentul va fi refăcut la starea iniţială. Nu se acceptă denivelări de teren şi grămezi de materiale în apropierea şanţurilor. Zonele vor fi refăcute în funcţie de îmbrăcămintea iniţială: vor fi refăcute îmbrăcăminţile asfaltice din zonele asfaltate, vor fi refăcute trotuarele, zonele pietruite sau zonele verzi. Se va da o însemnătate deosebită zonelor afectate din faţa gospodăriilor.

c3) capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul.

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - natura impactului va fi pozitiv, având în vedere că se dorește construire sală de evenimente cu spaţii de cazare, deci se vor crea noi locuri de munca.

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: nu este cazul;

d8) posibilitatea de reducere efectivă a impactului: respectarea legislației în vigoare și respectarea condițiilor din prezenta decizie etapă de încadrare.

**II.** Motivele pe baza cărora s-a stabilit necesitatea neefectuării evaluării adecvate sunt următoarele: - nu este cazul; amplasamentul proiectului nu se află situat în nicio arie protejată.

**III.** Motivele pe baza cărora s-a stabilit necesitatea neefectuării evaluării impactului asupra corpurilor de apă în conformitate cu decizia justificată nr. SJ-44/26.07.2019 emisă de Administrația Bazinală de Apă Someș – Tisa sunt următoarele: - lucrările nu vor determina modificări semnificative ale indicatorilor fizico – chimici, biologici și hidromorfologici pe corpul de apă.

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Respectarea măsurilor şi condiţiilor de realizare a proiectului în conformitate cu ***Avizul de gospodărire a apelor nr. SJ-44 / 26.07.2019,*** eliberat de A.N. Apele Române, Administrația Bazinală de Apă Someș - Tisa Sistemul de Gospodărire a Apelor Sălaj:
1. Începerea execuţiei se va anunţa cu 10 zile înainte la Sistemul de Gospodărire a Apelor Sălaj.
2. Beneficiarul şi proiectantul vor urmări îndeaproape executarea lucrărilor prevăzute în documentaţia tehnică de fundamentare. Dacă înainte de data începerii execuţiei lucrărilor sau pe parcursul execuţiei acestora apare orice situaţie în care este necesară modificarea avizului de gospodărire a apelor, titularul de investiție va solicita Aviz de gospodărire a apelor modificator, conform ordinului MMGA nr. 15/2006;
3. Pe parcursul execuţiei lucrărilor se vor lua toate măsurile care se impun pentru evitarea poluării apelor, pentru protecţia factorilor de mediu, a zonelor apropiate, luându-se după caz măsuri de prevenire şi combatere a poluărilor accidentale;
4. Recepția lucrărilor se va face în prezența delegatului Sistemului de Gospodărire a Apelor Sălaj.
5. La punerea în funcţiune a lucrărilor avizate beneficiarul va solicita și va obţine autorizaţia de gospodărire a apelor, conform prevederilor Legii Apelor nr. 107/1996 cu modificările şi completarile ulterioare.
* Conform prevederilor 1798/2007, cu modificările ulterioare, titularul are obligaţia ca la finalizarea investiţiei şi la punerea ȋn funcţiune a obiectivului să solicite autorizaţia de mediu.

În urma transmiterii memoriului de prezentare s-au solicitat de către membrii CAT următoarele acte/avize:

- Aviz AN „ Apele Române”.

- Aviz/autorizaţie de securitate la incendiu – ISU Sălaj.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații, Responsabil biodiverisate,

ing. Gizella Balint cons. Radu Hideg

Întocmit,

cons. Ovidiu Spin